Isigidimi Sama-Xosa.

Ipepa Lamaxosa Lenyanga.

Vol. V.

LOVEDALE, SOUTH AFRICA, MARCH 1, 1875.

No. 54

Isigidimi Samaxosa.

ALEXANDER McDIARMID.

Omnye wabafundisi abango Bawo uye ekulaleni kwake. U-Mr. McDiarmid, ogama laziwayo ngabaninzi ubube ngolwe Sibini ngokuhlwa ngo 9 ka February.

Wazalelwa E-Scotland ngo December 1801 waza weza kweli lase Africa ngomnyaka we 1827, esiza “ engumfundisi wemisebenzi” nomdala weliqela bekutiwa Liqela lase Glasgow lokutumela abafandisi (Glasgow Missionary Society). Banduluka kwelakowabo bebane. U-Mr. Mc­Lachlan wabuya wabuyela kwase Scotland engekabi naxesha likulu apa. U-Mr. Chal­mers, owaziwa ngokuba ngumfundisi wase Gwali E-Tyume, seleminyaka itile abubayo, wemka esemtsha, ubudala eyiminyaka 44 ; osekoyo kubo ngu Mr. Weir walapa E-Lovedale, umfo owaziwayo ngokubekeka kwake osauqubayo umsebenzi nangoku ngayo yonke intliziyo yake. Ixesha ke bekweli lizwe ababafundisi singati ngabagabuli bezigcau, lise lipantse ukuba yiminyaka emashumi mane anesibozo, ixesha abate ngalo bahlelwa zizinto ezini-nzi, babona okuhle nokubi.

Ngomnyaka 1828, U-Mr. Ross ose Mgqakwebe ngoku, no Mr. McDiarmid, lo simlilelayo namhla, bacelwa ukuba baye kumisa isikolo esitsha ekwatiwa ukubizwa kwaso yi Balfour, pakati kwe sizwe sika Maqoma, oko sisese Katala. Kwati ke kodwa kwehla inkatazo ezitile ezabangela ukude abantu bashenxe kulo ndawo, neso sikolo siyekwe ngomnyaka 1829.

Ngomnyaka olandela lowo kwanyulwa U-Mr. Chalmers no Mr. McDiarmid ukuba baye kumisa isikolo esitsha, kwa Sandile. Baya kukwenza okwenene ke oko basibiza ngokuti yi Burnshill. Wablala kuso eso sikolo U-Mr. McDiarmid ixesha elingapezu kweminyaka emashumi mabini,

into eke yampazamisa izimfazwe zodwa, eye 1835 neye 1846 neye 1851. Ngalo lonke eloxesha lokuba kona kwake apo simfumana epete ukufundisa, nokushumayela, nokwaka. Nguye owaye ngumkngeli nomaki wendonga zokuqala zalomzi wase Lovedale ngomnyaka 1841.

Emva kwale mfazwe yokugqibela, ngo- mnyaka 1853 kwabuya kwamiswa esinye isikolo esitsha, waza U-Mr. McDiarmid wanyulwa ukuba aye kusipata, umsebenzi wokusikangela washiyelwa kuye yedwa. Uhlale ke kwesosikolo kwade kwalusuku lokugqibela lokubako kwake apa emhlabeni. Uhliwe sisifo xa kuteteka ngokuba enziwe umfundisi obekwe izandla.

Umsebenzi ka Mr. McDiarmid E-Mc- Farlane wabehla wane mpumelelo kwase ntloko. Laba liqela elikulu elimvumayo Umsindisi, liyi boniswa inyaniso yintshu- mayelo yake.

Zade kodwa zafika imini zembandezelo, ezixela ukuza kwamatinzi okuhlwa. Kwati ngomnyaka 1871 we Jubili yase Burnshill wahliwa sisifo esamti ngcumbu kwaba noko kubonakala ukuba siyinto. Sati noko si- mpeteyo akavuma ukuwuyeka umsebenzi yade yapela iminyaka emibini. Kwati ngo September 1873 yabuba ngequbuliso inko- sikazi yakwake. Wati kuba sase simdlile kakulu isifo kwanzima kuye nokuya kufike lela encwabeni lenkosikazi yakwake kwa- funeka ukuba ahambe exasiwe. Emva koko akabuyanga abe nako ukuzihambela ngokwake. Kuse njalo kwaqezuka iqela elikulu leremente yake laya E-Ndenxa, kwabonakala ngokungati uya citeka um- sebenzi wake. Noko yena U-Mr. McDiar­mid wayiqonda ukuba lonto yokumka kwa- bafudukayo ayingonakalise nto, kuba apo baya kona sebeza kuhamba behlwayela imbeu elungileyo.

Ukusuka kwixesha lekristmas ye 1874 kude kube ngumhla wokumka kwake ubeselesoloko elele elukukweni, iyinqaba ukuba azenzele into, kufuneka ukuba ali- ndwe ebusuku nase mini. Bakwenza

oko abantwana bake ngentliziyo evumayo nenotando, bakufeza ngokukolekileyo. Nge zokugqibela zobuko bake kweli lizwe kwa bonakala ukuba iyehla ingqondo yake. Noko ke intliziyo yake ayiyekanga ukuba kwaba bantu ebebapete. Nangesabata yake yoku- gqibela ekwakuko umtendeleko kona, wamana ukubuza ukuba bebengakanani na abantu etyalikeni. Isipelo sake saba luxolo novuyo ; ekwati naxa ungasekoyo umpefumlo lwasalela uncumo ekubonakala ukuba ubenalo xa kutiwa kuye, namhla sikufuna ukuba ugoduke uye eluvuywenilwe Nkosi yako, siya kukulula kwintlungu zeli lizwe.

Ngesimilo, njengoko banqinelanayo bonke abamaziyo, ubengumfo okutalele umsebenzi, okuziqonda kakulu izinto, ombedesho ingazenzisiyo. Usizi abanalo bonke abazihlobo zake nabantu abebapete lubonisa ukuba ubebekiwe kakulu. Siyakulilela ukupulukana naye. Noko ke siyazi ukuba yena kumlungele apo akona ; asimmoneli ngokuya kwake ku Tixo wake.

Uye kuncwatywa lomfo ngolwe Sine ngomhla 11 ka February. Bekuko iqela elikulu labamhlope abavela kwindawo ezimelene ne McFarlane nase Dikeni, kuko kanjalo negqiza labantsundu abakoliweyo nabangakoliweyo. Ukuya encwabeni umzimba ube utwelwe ngaba- dala bakona, abantsundu. Uye wala- liswa ecaleni lowenkosikazi yakwake pakati kwamangcwaba abantu akade esenza pakati kwabo. Intlalo yake ibiseloko yaba yeyokuzitoba nokululama, ekubonakala ukuba tina isifundisa oku— *Ukwenza intando ka Tixo ngentliziyo epeleleyo, nokuba kungokusebenza ngezandla ebushushwini bemini, nokuba kukulala elukukweni lokufa use zintlungwini, ungo-elelwe ngamandla.*

W. J. B.